Ha Bandi rendet tud tenni a fejekben… | SZON
Demecser hírei Ha Bandi rendet tud tenni a fejekben...
2012.05.17 08:54; Frissítve: 2012.05.17 08:54 Ha Bandi rendet tud tenni a fejekben…	írta Bodnár Tibor - A labdarúgó megyei II. osztály 26. fordulójának (kezdés: 17, ifi: 15) mérkőzéseit rendezik a hét végén.	Tweet
Tippel: id. Fekete Zoltán játékos-edző.
Vasárnap. Terem (3.)–Apagy (7.): – A bajnoki címért folyó harcból kiszállni látszik a Terem, de ezt a meccset simán hozza.
Kálmánháza (13.)–Nyírmihálydi (16.): – A mindig sportszerűen nyilatkozó Nyírmihálydi edző csapata pontot szerez Kálmánházán.
Ófehértó (8.)–Volán-Sényő (6.): – Egyik csapat sincs a topon, döntetlen lehet.
Nyírpazony (12.)–Levelek (4.): – Szoros meccsen győz a Levelek.
Nyírgyulaj (1.)–Nyírlugos (10.): – Egy góllal jobb lesz a Gyulaj a tehetséges lugosi fiatalok ellen.
Kállósemjén (15.)–Nyírvasvári (5.): – Sima vendégsiker. Mackó testvér nagyon szurkol, hogy dobogón végezzen a nyírvasvári csapat!
Geszteréd (14.)–Nyíribrony (11.): – Kicsivel erősebb az ibronyi csapat, de a múlt heti győzelem erőt adhat a Geszterédnek. Iksz.
Napkor (9.)–Nyírtelek (2.): – Makszimálisan tiszteljük a nyírtelek csapatot, de hazai pályán, az eddig öt győzelmünk számát szeretnénk hatra növelni.
Tippel: Vitalij Minyin, a Székely játékos-edzője.
Vasárnap. Vasmegyer (12.)–Nyírtass (16.): – Nem tudom, meddig tart a vendégek győzelmi mámora, ha elmúlt, a hazai pálya előnye fog dönteni.
Pap (11.)–Petneháza (15.): – Mindkét csapat számára csak a győzelem lenne elfogadható. Ennek ellenére a döntetlent tartom valószínűnek.
Pátroha (6.)–Ajak (2.): – A vendégek megmutathatják, mennyi elég a győzelemhez. A hazaiak hiányozni fog a nagy mesemondó… Az elmúlt héten sokkot kapó hazaiak esetleg döntetlenre lesznek képesek.
Fényeslitke (1.)–Demecser (14.): – A papírforma szerint a hazai csapat az esélyesebb. de a meglepetés sem zárható ki.
Rohod (3.)–Anarcs (13.): – Előny a hazai pálya, a Rohod otthon tartja a három pontot.
Kék (7.)–Gávavencsellő (9.): – A hazai csapat a nehézségek ellenére is csalódásra fogja késztetni a burgonya hazájából érkező keménylegényeket.
Újdombrád (5.)–Vaja (8.): – A hazaiak vasárnapi kudarcot lehet, hogy most sem heverik ki.
Székely (10.)–Dombrád (4.): – Az elmúlt két hét kudarcait csak pont, vagy pontok megszerzése tudja feledtetni.
Szombat. Vámosoroszi (6.)–Tarpa (7.): – Ha a Bandi rendet tud tenni a fejekben, akkor a hazai pálya előnyét kihasználva az Oroszi begyűjtheti a három pont az egyre jobb formába lendülő Tarpa ellen is.
Kölcse (5.)–Mérk-Vállaj (9.): – A Kölcsének el kell felejteni az elmúlt héten történteket, és jó játékkal kiszolgálva közönségüket győznie kell a jó erőkből álló vendégek ellen.
Nábrád (16.)–Tiszamenti SE (12.): – A vendégek legutóbb fontos győzelmet arattak. legalább ennyire fontos lenne most a Nábrádnak is, hogy az utolsó szalmaszálba bele kapaszkodjanak.
Tisztaberek (1.)–Tiszakóród (2.): – Vérbeli rangadó lesz, amely kulcsfontosságú, de nem dönti el a bajnokság végkimenetelét. Remélem, a jobban játszó csapat fog nyerni!
Vasárnap. Kispalád (14.)–Szatmárcseke (10.): – A tavasz meglepetéscsapat immár esélyesként lép pályára immár Paládon is, de nem lesz könnyű dolga pontot, netán pontokat szerezni.
Csenger (3.)–Tyukod (15.): – A Tyukodnak pontot, pontokat kellene szereznie, de a csengeri katlanban ez több, mint bravúrnak minősülne.
Tunyogmatolcs (4.)–Nyírmeggyes (8.): – Az elmúlt héten mindkét csapat árnyéka volt önmagának, a hazai pálya talán Mikes Feri barátoméknak hozhat napsütést.
Gelénes (13.)–Beregdaróc (11.): – A Darcóc és a Gelénes is változó formát mutat, a hazai pálya a házigazda, a jobb forma pedig a vendégcsapat mellett szól.